Hellein e hrér larèt penaus ne oé na blai na mis é peré nen dès bet pliget guet doué inourein dré ur miracl benag elcé é vatéh humbl. Rai hir vehé laquat amen ol er miracleu-zé ; ni hum goutantou enta a gonz hemb-quin a zeu pé tri miracl e zou bet digouéhet un tamig quent er blai 1800, épad en amzér ag er revolution é péhani erré fal-hont, peré ne oé nezé er vistr é France, hum vanté, én ou folleah, a vout crihuoh aveid en Eutru-Doué ean-memb.